እወ ኣዝዩ በዳሂ'ዩ። ንስድራይ ነቶም ካልኦት መምሃራን ግን ከመስግኖም እደሊ። ምናልባት እዚ ከኣ ካብቲ ናይ ኤርትራዊ ኢድ ዘይምሃብ ባህሪን ንኻልኦት በጃ ምዃንን ዝነቐለ ክኸውን ይኽእል እዩ። ከምኡ'ዩ ኢለ ከኣ ይኣምን። ረሲዔልካ'ባ፡ ካብ ዩኒቨርሲቲ ድሕሪ ምምራቐይ፡ እናመሃርኩ እንከለኹ፡ 'ብፍሉይ ትምህርቲ' ናይ ማስተርስ ዲግሪ ረኺበ ነይረ። ኣብ ዋንጫ ሃገራት ኣፍሪቃ ዝሳተፍ ዘሎ ኤርትራዊ ዓለምለኻዊ ዳኛ ኣብኡ ድማ፡ ከመይ ጌርካ ናይ ምምሃር ጸገም ዘለዎም ተምሃሮ ክትሕዝ ከም ዘለካ ተማሂርና። ግና፡ ከምቲ ኣብ ክፍሊ ኣቲኻ ዘጋጥመካ ኩነታት ኣይኮነን። ብፍላይ እታ ናይ መጀመርታ ዓመት ኣዝያ በዳሂት'ያ ነይራ። ግና፡ ተምሃሮይ ካባይ ሓገዝ ዝጽበዩ ምዃኖም ፈሊጠ፡ ናይ ግድን ክደግፎም ነይሩኒ። ስለዚ፡ በዳሂ እኳ እንተነበረ፡ ብሓገዝን ምትብባዕን መምሃራን፣ ብጾተይን ቤተሰበይን፡ ክፈልጦ ኪኢለ'የ። ካብ ምምህርና ናብ ፖለቲካ ዓለም ክትኣቱ እንታይ'ዩ ደፋፊኡካ?
